EkBass/fiwiki-20250220-pages-articles huggingface dataset:
Karisalmen rautatieasema

Karisalmen rautatieasema oli rautatieliikennepaikka Viipuri-Joensuu rataosalla Viipurin maalaiskunnassa. Radan valmistuessa 1892 paikalla oli vain laiturikatos ja sivuraide. Asemarakennus valmistui 1897 Bruno Granholmin piirustusten mukaisesti. Rakennusta laajennettiin 1907. Aseman läheisyydessä oli taajaa asutusta sekä tiilitehdas ja kivilouhos. Iltanen Jussi: "Radan varrella Suomen rautatieliikennepaikat" Karttakeskus, 2011, sivu 397. Karisalmen aseman tapahtumista (pommitus, desantti) on kerrottu Sanomalehti Karjalan artikkelissa. Asemaa muun muassa yritettiin tuhota pommittamalla ja siellä otettiin kiinni Neuvostoliiton desantti. Matka Viipurista asemalle oli vain 16 kilometriä ja se kesti junalla puoli tuntia. Yhtenä syynä aseman suosioon oli se että Viipurin asukkaat rupesivat ostamaan huviloita (kesämökejä) läheisen Salosaaren pitkältä rannalta. Näillä samoilla rannoilla on edelleen kesämökkiasutusta ja uudisrakennuksia on venäläisaikaan rakennettu suoraan jopa vanhojen suomalaisten huviloiden kivijalkojen päälle. == Lähteet == Luokka:Viipurin maalaiskunta Luokka:Venäjän rautatieliikennepaikat Luokka:Bruno Granholmin suunnittelemat rakennukset Luokka:Luovutettujen alueiden rautatieliikennepaikat Luokka:Suomen entiset rakennukset ja rakennelmat
Ihmisiä telineillä

Ihmisiä telineillä on Kalle Päätalon kirjoittama romaani. Vuonna 1958 Gummeruksen kustantamana julkaistu romaani on Päätalon esikoisteos. Teos kuvaa Mammonalinnaksi nimetyn rakennustyömaan vaiheita erityisesti rakennusmestari Mauno Joensivun näkökulmasta. == Julkaisuhistoria == Päätalo lähetti käsikirjoituksensa työnimellä Rakennustyömaan arkea ensin Otavalle ja WSOY:lle, mutta molemmat kustantamot hylkäsivät sen. Hylkäyskirjeissaan virkailijat kuvailivat romaania muodottomaksi möhkäleeksi, ja he kokivat kokonaisuuden kärsivän ratkaisusta kuvata rakennustyömaata ammattilaisnäkökulmasta symbolisuuden asemesta. Kesällä 1957 myös Tammen Kalevi Sorsa hylkäsi käsikirjoituksen sanomalla ilmaisua kankeaksi, selityksiä liian laajoiksi ja traagillisia kohtauksia teennäisen pateettisiksi ja sentimentaalisiksi. Päätalo sanoi myöhemmin, että Sorsan antama palaute rohkaisi ja auttoi häntä kirjailijana. Lopulta Gummeruksen kaunokirjallisen osaston johtaja Ville Repo teki myönteisen kustannuspäätöksen. Hänen ehdotustensa mukaisesti käsikirjoitus muuttui kuitenkin paljon ennen kuin se oli julkaisukunnossa. Kansikuvan teki Björn Landström.Ville Hänninen: Kirjan kasvot: sata vuotta suomalaisia kirjankansia, s. 188. Suomalaisen Kirjallisuuden Seura, Helsinki 2017. == Vastaanotto == Kustannustoimittaja Panu Väänäsen mukaan Ihmisiä telineillä ”sai [omana aikanaan] varsin myönteisen vastaanoton kriitikoilta”. == Lähteet == * Kirjasampo.fi * Kirja.elisa.fi * Kirjasto.kuopio.fi === Viitteet === Luokka:Kalle Päätalon teokset Luokka:Vuoden 1958 kirjat
Kirchamba

Kirchamba on maalaiskunta ja sen keskuskylä Timbuktun alueen Dirén piirissä Malissa. Se sijaitsee Nigerjoen varrella 20 kilometriä Diréstä koilliseen. Kunnassa on 2 800 asukasta (vuonna 2009). Kirchamban kunnan pinta-ala on arviolta 84 neliökilometriä. Se rajoittuu pohjoisessa Dirén piirin Tinguereguifin, idässä Danghan, etelässä Haïbongon ja lännessä Tienkourin kuntiin. Seutu kuuluu Saharan ja Sahelin siirtymäalueeseen. Sen läpi virtaa Niger ja sen haarajoki Gani. Tulva-aikaan tasangolle muodostuu järviä. Kuntaan kuuluu neljä kylää ja kolme paimentolaisryhmää. Asukkaat ovat songhaita, fulbeja, tuaregeja, sorkoja ja bambaroita. Vallitseva uskonto on islam. Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkein viljelykasvi on riisi. Palveluihin kuuluu kaksi alakoulua ja terveysasema. ==Lähteet== Luokka:Dirén piiri Luokka:Malin kunnat
Maantieteellinen pituus ja leveys

Maantieteellinen pituus ja leveys viittaa seuraaviin: * pituusaste * leveysaste.
Dennis Praet

Dennis Praet (s. 14. toukokuuta 1994) on belgialainen jalkapalloilija, joka edustaa Englannin Mestaruussarjassa pelaavaa Leicester Cityä. Pelipaikaltaan Praet on hyökkäävä keskikenttäpelaaja. == Ura == === Seurajoukkueura === Praet debytoi RSC Anderlechtin edustusjoukkueessa liigassa lokakuussa 2011 Lierse SK:ta vastaan tultuaan vaihdosta kentälle. Cupissa hän oli debytoinut jo kuukautta aiemmin. Praet voitti Anderlechtin kanssa Belgian mestaruuden kausina 2011–2012, 2012–2013 ja 2013–2014. Elokuussa 2016 hän siirtyi italialaisseura Sampdoriaan, jossa hän pelasi kolmen kauden aikana 98 ottelua ja teki neljä maalia Serie A:ssa. Praet siirtyi Englannin Valioliigassa pelanneeseen Leicesteriin vajaan 20 miljoonan euron siirtosummalla kesällä 2019. Ensimmäisellä valioliigakaudellaan hän pelasi 27 ottelua ja teki maalin Southamptonia vastaan. Kaudella 2020–2021 hän pelasi 15 valioliigaottelua ja teki maalin Burnleyä vastaan. Hän oli loukkaantumisen vuoksi poissa kentiltä tammi-maaliskuussa 2021. Hän pelasi kahdessa ottelussa Leicesterin voittaessa FA Cupin 2021. Eurooppa-liigassa hän pelasi kuusi ottelua ja teki yhden maalin. Kaudella 2021–2022 hän pelasi lainasopimuksella Torinossa 23 Serie A-ottelua ja teki kaksi maalia. Seuraavalla kaudella hän pelasi Leicesterissä 22 valioliigaottelussa, mutta oli vain kuusi kertaa avauskokoonpanossa, ja teki yhden maalin. === Maajoukkueura === Praet on edustanut Belgiaa eri nuorten maajoukkueissa. Hän pelasi vuosina 2012–2016 alle 21-vuotiaiden maajoukkueessa 17 ottelua ja teki niissä kaksi maalia. Belgian A-maajoukkueessa Praet debytoi marraskuussa 2014 ystävyysottelussa Islantia vastaan. Toisen maaottelunsa hän pääsi pelaamaan lokakuussa 2018. Ensimmäisen täyden maaottelunsa hän pelasi lokakuussa 2019 EM-karsintaottelussa Kazakstania vastaan. Ensimmäisen maaottelumaalinsa hän teki MM- karsintaottelussa Valko-Venäjää vastaan maaliskuussa 2021. Hän tuli kahdessa ottelussa vaihdosta kentälle vuonna 2021 järjestetyissä EM-kilpailuissa. Hän on heinäkuun 16. päivään 2023 mennessä pelannut 15 A-maaottelua ja tehnyt kaksi maalia. == Lähteet == * Luokka:Belgialaiset jalkapalloilijat Luokka:Vuonna 1994 syntyneet Luokka:Elävät henkilöt
Haïbongo

Haïbongo on maalaiskunta ja sen keskuskylä Timbuktun alueen Dirén piirissä Malissa. Se sijaitsee Nigerjoen sivuhaaran varrella 15 kilometriä Diréstä itään. Kunnassa on 14 200 asukasta (vuonna 2009). Haïbongon kunnan pinta-ala on arviolta 240,1 neliökilometriä. Se rajoittuu etelässä Dirén piirin Sareyamoun, lännessä Tienkourin ja pohjoisessa Kirchamban ja Danghan sekä idässä Gourma-Rharousin piirin Haribomon kuntiin. Seutu kuuluu Saharan ja Sahelin siirtymäalueeseen. Sen läpi virtaavat Niger, sen haarajoet Mayel Binga, Gania djindé ja Haoudjindé sekä joukko vadeja. Tulva-aikana tasangolle muodostuu järviä. Kuntaan kuuluu 12 kylää ja kaksi paimentolaisryhmää. Asukkaat ovat etupäässä songhaita. Lisäksi on fulbeja, tuaregeja, belloja ja bozoja. Vallitseva uskonto on islam. Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat riisi, hirssi ja durra. Kotieläimiä ovat naudat, vuohet, lampaat, aasit, hevoset ja kamelit. Maatalous kärsii lisääntyvästä kuivuudesta. Kulkuyhteydet ovat huonot varsinkin tulva-aikana. Palveluihin kuuluu kolme koulua ja terveysasema. ==Lähteet== Luokka:Dirén piiri Luokka:Malin kunnat
Ayoze Pérez

Ayoze Pérez Gutiérrez, tai pelkästään Ayoze, (s. 29. heinäkuuta 1993 Santa Cruz de Tenerife, Kanariansaaret) on espanjalainen jalkapalloilija, joka edustaa Espanjan Primera Divisiónissa pelaavaa Villarrealia. Pelipaikaltaan Ayoze on hyökkääjä. Hän on Euroopan-mestari vuodelta 2024. == Seurajoukkueura == Teneriffalla syntyneen Ayozen kasvattajaseura on paikallinen CD Tenerife, jota hän edustikin ammattilaistasolla vuodet 2012–2014. Pelattuaan hyvin Segunda Divisiónissa Ayoze siirtyi kesällä 2014 Englannin Valioliigan Newcastle Unitediin. Valioliigadebyyttinsä ja samalla pääsarjadebyyttinsä hän teki elokuussa Manchester Cityä vastaan. Hän pelasi Newcastlessa neljän kauden aikana 143 valioliigaottelua, joissa teki 33 maalia sekä yhden mestaruussarjakauden aikana 36 ottelua, joissa viimeisteli yhdeksän maalia. Kesällä 2019 Ayoze siirtyi Leicester Cityyn. Hän pelasi kaikki kuusi ottelua ja teki yhden maalin Leicesterin voittaessa FA Cupin 2021. Hän voitti elokuussa 2021 myös FA Community Shieldin. Tammikuussa 2023 Ayoze siirtyi Leicesteristä loppukauden mittaisella lainasopimuksella espanjalaiseen Real Betisiin. Kevätkaudella 2023 hän pelasi Betisissä 19 pääsarjaottelua, joissa hän teki kolme maalia ja antoi kaksi maalisyöttöä. Kesällä 2023 hän siirtyi Real Betisiin pysyvästi. Kaudella 2023–2024 Ayoze pelasi Primera Divisiónissa 31 ottelua, joissa hän teki yhdeksän maalia. Eurooppa-liigassa hän pelasi kuusi ottelua ja teki kaksi maalia. Ayoze siirtyi elokuussa 2024 Real Betisistä saman sarjan Villarrealiin neljän vuoden sopimuksella. == Maajoukkueura == Ayoze pelasi vuonna 2014 Espanjan alle 21-vuotiaiden jalkapallomaajoukkueessa kaksi ottelua. Ayoze debytoi Espanjan A-maajoukkueessa 5. kesäkuuta 2024 ystävyysottelussa Andorraa vastaan, jossa hän viimeisteli yhden maalin ja antoi yhden maalisyötön. Ayoze valittiin Espanjan joukkueeseen kesän 2024 EM-kilpailuihin, joissa Espanja voitti mestaruuden. Ayoze tuli EM-turnauksessa alkulohkon toisessa ottelussa Italiaa vastaan vaihdosta kentälle Nico Williamsin tilalle ottelun 78. minuutilla. Muissa otteluissa hän ei pelannut. == Lähteet == * * Ayoze Pérez Topforward- sivustolla Luokka:Espanjalaiset jalkapalloilijat Luokka:Vuonna 1993 syntyneet Luokka:Elävät henkilöt
Kierrätystehdas

Kierrätystehdas on Helsingin Kaapelitehtaan Merikaapelihallissa ja sisäpihalla vuosittain järjestettävä kestävän elämäntavan ja ekologisen kulttuurin tapahtuma. Kierrätystehdas järjestettiin ensimmäisen kerran vuonna 2008. Tapahtuman järjestämisestä vastaa nykyisin Kierrätystehdas ry, joka on perustettu lokakuussa 2010. Vuosina 2008-2010 järjestämisestä vastasi Helsingin kaupungin omistama Kiinteistö Oy kaapelitalo, jonka tehtävänä on Kaapelitehtaan ja Suvilahden kulttuurikeskusten tilojen vuokraus ja rakennusten peruskorjaaminen. Tapahtuma sisältää tuo-tai-vie -periaatteella toimivan Ilmaistorin, ekologisia designtuotteita esittelevän Kauppatorin, jossa vuodesta riippuen on mukana 60-100 myyjää, työpajoja, lavaohjelmaa ja vaihtelevaa kierrätykseen ja ekologiseen elämäntapaan liittyvää ohjelmaa. Tapahtumassa oli aloitusvuonna 2008 kävijöitä 4 000, vuonna 2014 taas noin 11 000 kävijää. == Lähteet == http://www.kierratystehdas.fi/info/historia/ == Aiheesta muualla == * Kierrätystehtaan kotisivut * Kierrätystehtaan Facebook- sivut Luokka:Helsingin tapahtumat Luokka:Suomen kulttuuritapahtumat Luokka:Luonto- ja ympäristötapahtumat Luokka:Kierrätys
Sally (elokuva)

Sally on yhdysvaltalainen mykkäelokuva vuodelta 1925, jonka on ohjannut Alfred E. Green. Se on lajityypiltään romanttinen komedia ja pääosassa esiintyy Colleen Moore. Elokuvan tuottajana toimi Mooren silloinen aviomies John McCormick. Kuvausten aikana Moore tapasi ohjaaja Mervyn LeRoyn, jonka kanssa hän ystävystyi ja joka ohjasi hänen elokuvansa Atlanttiseikkailu vuonna 1928. Sally perustuu alun perin Marilyn Millerille tehtyyn samannimiseen musikaaliin ja se sai laajaa menestystä Yhdysvalloissa. Muita rooleja esittävät mm. Lloyd Hughes, Leon Errol ja Eva Novak. Elokuva on kadonnut. Luokka:Yhdysvaltalaiset komediaelokuvat Luokka:Yhdysvaltalaiset mykkäelokuvat Luokka:Vuoden 1925 yhdysvaltalaiset elokuvat Luokka:Yhdysvaltalaiset kadonneet elokuvat
Gonzalo Jiménez de Quesada

Gonzalo Jiménez de Quesada (noin 1509 Córdoba, Espanja – 15. helmikuuta 1579 La Suesca, Uuden-Granadan kuningaskunta) oli espanjalainen tutkimusmatkailija ja konkistadori. Monista muista konkistadoreista poiketen Jiménez de Quesada oli oppinut ja sivistynyt mies. Hän ei myöskään monien muiden konkistadorien tapaan liiemmälti vaurastunut toimillaan.About.com: Biography of Gonzalo Jimenez de Quesada Hänen ensimmäinen matkansa Uuteen maailmaan alkoi vuonna 1535. Hän etsi matkoillaan aktiivisesti muun muassa Eldoradon kaupunkia. Hänet tunnetaan myös Muiscojen kulttuurin tuhoamisesta. Jiménez de Quesada perusti Bogotán 6. elokuuta 1538.Tieteen kuvalehti Historia 12/2014, s.74 ==Lähteet== Luokka:Espanjalaiset tutkimusmatkailijat ja konkistadorit Luokka:Syntymävuosi tuntematon Luokka:Vuonna 1509 syntyneet Luokka:Vuonna 1579 kuolleet
FS Dévastation (1855)

Dévastation oli Ranskan laivaston vuonna 1855 vesillelaskettu Dévastation- luokan uiva patteri. == Valmistus == Alus tilattiin 28. heinäkuuta 1854 Cherbourgin laivastontelakalta ja sen köli laskettiin 5. syyskuuta 1854. Alus laskettiin vesille 17. huhtikuuta 1855 ja se otettiin palvelukseen 25. huhtikuuta.dossiersmarine.free.fr == Palvelus == Dévastation päällikkönään capitaine de fregate De Montaignac de Chauvance lähti 10. elokuuta Cherbourgista siipiratasfregatti Albatrosin hinaamana Mustallemerelle. Alukset saapuivat Algeriin, josta ne jatkoivat matkaa 31. elokuuta. Ne saapuivat Maltalle 6. syyskuuta ja Beicosiin Strelitzanlahdelle 16. syyskuuta. Se matkasi Beicosista Kamieshiin 21.-22. syyskuuta. Alus osallistui sisaralustensa Laven ja Tonnanten kanssa Kinburnin linnakkeen tulittamiseen 17. lokakuuta. Dévastation oli ankkurissa 800 metrin päässä linnakkeesta aloittaen tulitoiminnan kello 09.06 ja neljän tunnin aikana se ampui 1 265 ammusta, joista 82 kranaatteja. Alukseen osui 72 laukausta, joista 31 panssariin ja 41 kannelle. Osumat surmasivat kaksi ja haavoittivat kahtatoista miehistönjäsentä.de Balincourt, Commandant & Vincent-Bréhignac, Commandant s. 14 Alus palasi heinäkuussa 1856 Touloniin. Alus määrättiin vuonna 1859 sotatoimiin Italiaa vastaan, mutta se saapui sisaraluksineen Venetsiaan vasta vuorokautta rauhanteon jälkeende Balincourt, Commandant & Vincent-Bréhignac, Commandant s. 15. Alus viipyi Adrianmerellä kesä-heinäkuun. Vuonna 1866 alus oli Toulonissa tykistökoululaiva Louis XIV:n emälaivana, jolloin sen aseistuksena oli kuusi 19 senttimetrin, kaksi 24 senttimetrin, kolme 16 senttimetrin M1860 ja yksi 22 senttimetrin tykki. Alus poistettiin alusluettelosta Toulonissa 9. toukokuuta 1871 ja se myytiin romutettavaksi seuraavana vuonna.Gardiner, Robert s. 285.Winfield, Rif & Roberts, Stephen S. s.425 == Lähteet == * * * === Viitteet === Luokka:Dévastation-luokan uivat patterit
Taimisto

Taimisto eli taimitarha on paikka, missä viljellään puiden, pensaiden tai perennojen taimia. Monet taimitarhat ovat puutarhoja, mutta on myös metsän kasvatusta varten olevia taimitarhoja. Taimet myydään esipakattuina, paakkutaimina tai astiataimina ja entisaikaan myös paljasjuuritaimina. Paljasjuuritaimet ovat kasvaneet maassa ja ne on ennen myyntiä yksinkertaisesti nostettu maasta ja mullat on ravisteltu pois. Näin myytiin ennen monia havupuiden taimia. Esipakattuihin taimiin on laitettu muovikelmu ympärille ennen myyntiä. Paakkutaimien juuria ympäröi multapaakku, joka on pakattu kankaaseen, muoviin tai verkkoon. Astiataimet kasvatetaan ja myydään ruukuissa tai muissa viljelyastioissa. Näin myydään perennojen ja muiden puutarhakasvien taimia. == Historia == Ensimmäiset todistettavat tiedot puun taimia kasvattavista taimitarhoista ovat Rooman valtakunnan ajalta, 200-luvulta eaa. Saksasta oli 1500-luvulla eräänlaisia taimikenttiä, jotka olivat taimitarhojen esivaihe. Tanskassa 1670 alkaen valtio velvoitti istuttamaan uudet taimet hakatun metsän tilalle ja 1680 alkaen valtio vaati taimitarhojen perustamista. Ruotsissa metsänviljelyä alettiin arvostaa 1700-luvun puolivälissä, jolloin vallitsi niin kutsuttu hyödyn aikakausi. Tällöin tutkittiin, miten puulajeja pitää kylvää ja istuttaa ja mukana oli muun muassa kasvitieteilijä Carl von Linné. Suomessa Evon metsäoppilaitoksen perustamisen 1860-luvulla jälkeisinä vuosikymmeninä perustettiin Suomen ensimmäiset taimitarhat, joita olivat opiston kotitaimitarha sekä Evon-, Vesijaon- ja Punkaharjun kruununpuistot. Yksityisien metsien puun hoitoa alettiin edistää 1800-luvun puolivälistä saakka. 1900-luvun alussa yksityismetsiin alettiin tilata istuttajia. Metsätaimitarhatuotanto keskittyi suuriin keskustaimitarhoihin 1950-luvulla ja vuosittaiset metsänistutusalueet moninkertaistuivat. Paakkutaimien kasvatustekniikkaa kehitettiin 1900-luvun lopulla ja 2000-luvulla paakkutaimet syrjäyttivät paljasjuuritaimet metsätaimitarhoilla. == Lähteet == * Metsätaimiopas: Taimien valinta ja käsittely tarhalta uudistusalalle, Risto Rikala, Metsäntutkimuslaitoksen tiedonantoja 881, Suonenjoen tutkimusasema, 2002, Isbn 951-40-1868-0 * Siemenestä taimeksi: metsäpuiden taimituotannon historia Suomessa, Tapani Tasanen, Metsäpuiden taimituotannon historiatoiikunta, 2010, Isbn 978-952-92-7596-0 === Viitteet === == Aiheesta muualla == * http://www.huutokoskentaimisto.fi/index.php?option=com_content&task;=view&id;=12&Itemid;=26 * http://www.ahosentaimisto.fi * http://www.pinsiontaimisto.fi/etusivu Luokka:Puutarhakauppa Luokka:Kasvitalous Luokka:Metsätalous
FS Tonnante (1855)

Tonnante oli Ranskan laivaston vuonna 1855 vesillelaskettu Dévastation-luokan uiva patteri. == Valmistus == Alus tilattiin 28. heinäkuuta 1854 Brestin laivastontelakalta ja sen köli laskettiin 5. syyskuuta 1854. Alus laskettiin vesille ja otettiin palvelukseen 17. maaliskuuta 1855.dossiersmarine.free.fr == Palvelus == Tonnante päällikkönään capitaine de fregate Dupre lähti 30. heinäkuuta 1855 Brestistä siipiratasfregatti Darienin hinaamana Mustallemerelle. Alus saapui Strelitzanlahdelle 12.-24. syyskuuta. Alus osallistui sisaralustensa Laven ja Dévastationin kanssa Kinburnin linnakkeen tulittamiseen 17. lokakuuta. Tonnante oli ankkurissa 1 150 metrin päässä linnakkeesta aloittaen tulitoiminnan kello 09.40 ja neljän tunnin aikana se ampui 1 012 ammusta. Alukseen osui 66 laukausta panssariin. Osumat haavoittivat yhdeksää miehistönjäsentä.de Balincourt, Commandant & Vincent- Bréhignac, Commandant s. 14 Alus määrättiin 1859 sotatoimiin Italiaa vastaan, mutta se saapui sisaraluksineen Venetsiaan vasta vuorokautta rauhanteon jälkeende Balincourt, Commandant & Vincent-Bréhignac, Commandant s. 15. Alus viipyi kuitenkin kesä-heinäkuun Adrianmerellä. Alus poistettiin alusluettelosta Toulonissa 31. elokuuta 1871Gardiner, Robert s. 285 ja se romutettiin vuosina 1873-1874.Winfield, Rif & Roberts, Stephen S. s. 426 == Lähteet == * * * === Viitteet === Luokka:Dévastation-luokan uivat patterit
This Is 40

This Is 40 on Judd Apatowin ohjaama, käsikirjoittama ja tuottama yhdysvaltalainen spin-off-komediaelokuva vuodelta 2012. Se on Apatowin elokuvan Paksuna (2007) itsenäinen jatko-osa. Ohjaajan tytär Maude Apatow oli roolistaan Young Artist -palkintoehdokkaana. Elokuvan alkuperäiseksi julkaisupäiväksi päätettiin 1. kesäkuuta 2012, mutta lopulta päiväystä käytettiin Universalin toisen elokuvan, Lumikki ja metsästäjä, julkaisuun. This Is 40 siirrettiin tällöin julkaistavaksi joulukuussa 2012. Elokuva kertoo keski-ikäisestä avioparista Petestä ja Debbiestä, jotka täyttävät 40 vuotta. Lisästressiä parisuhteeseen tuovat molempien työt sekä teini-ikäinen tytär ja tämän hemmoteltu pikkusisko. == Näyttelijät == == Vastaanotto == Arvosteluissa kriitikot kiittivät elokuvan näyttelijäsuorituksia, koomisia hetkiä ja tarkkanäköisiä kohtauksia. Negatiivisia arvioita tuli elokuvan ylipituudesta ja satunnaisesta päämäärättömyydestä. Rotten Tomatoes pisteytti elokuvan 5.8/10, 201 arvostelusta 52% oli positiivisia.This Is 40-elokuvan arvostelu - Rotten Tomatoes Viitattu 13.9.2014 Sekalaisista arvosteluista huolimatta elokuva oli suuri kaupallinen menestys, vaikka sillä oli avausviikonloppunaan pienimmät katsojaluvut kaikista Apatow'n elokuvista. == Lähteet == == Aiheesta muualla == * Luokka:Vuoden 2012 yhdysvaltalaiset elokuvat Luokka:Judd Apatow’n ohjaamat elokuvat Luokka:Judd Apatow'n käsikirjoittamat elokuvat Luokka:Yhdysvaltalaiset komediaelokuvat
FS Lave (1855)

Lave oli Ranskan laivaston vuonna 1855 vesillelaskettu Dévastation-luokan uiva patteri. == Valmistus == Alus tilattiin 28. heinäkuuta 1854 Lorientin laivastontelakalta ja sen köli laskettiin 20. elokuuta 1854. Alus laskettiin vesille 26. maaliskuuta 1855 ja se otettiin palvelukseen kesäkuussa.dossiersmarine.free.fr == Palvelus == Lave päällikkönään capitaine de fregate De Cornulier Luciniere lähti 6. elokuuta 1855 Lorientista siipiratasfregatti Magellanin hinaamana Mustallemerelle. Alus saapui Strelitzanlahdelle 12.-24. syyskuuta. Alus osallistui sisaralustensa Tonnanten ja Dévastationin kanssa Kinburnin linnakkeen tulittamiseen 17. lokakuuta. Lave oli ankkurissa 1 000 metrin päässä linnakkeesta aloittaen tulitoiminnan kello 09.28 ja neljän tunnin aikana se ampui 900 ammusta. Alus ei kärsinyt tulitoiminnan aikana vaurioita.de Balincourt, Commandant & Vincent-Bréhignac, Commandant s. 14 Alus määrättiin 1859 sotatoimiin Italiaa vastaan, mutta se saapui sisaraluksineen Venetsiaan vasta vuorokautta rauhanteon jälkeende Balincourt, Commandant & Vincent-Bréhignac, Commandant s. 15. Alus viipyi kuitenkin kesä-heinäkuun Adrianmerellä. Alus poistettiin alusluettelosta Toulonissa 9. toukokuuta 1871Gardiner, Robert s. 285 ja se romutettiin vuonna 1873.Winfield, Rif & Roberts, Stephen S. s. 426 == Lähteet == * * * === Viitteet === Luokka:Dévastation-luokan uivat patterit
FS Foudroyante (1855)

Foudroyante oli Ranskan laivaston vuonna 1855 vesillelaskettu Dévastation- luokan uiva patteri. == Valmistus == Alus tilattiin 28. heinäkuuta 1854 Lorientin laivastontelakalta ja sen köli laskettiin 20. elokuuta 1854. Alus laskettiin vesille 2. kesäkuuta 1855 ja se otettiin palvelukseen syyskuussa.dossiersmarine.free.fr == Palvelus == Aluksen piti osallistua Oolannin sotaan, mutta sitä ei koskaan lähetetty Itämerelle. Se oli koko uransa reservissä. Aluksen höyrykone siirrettiin Cherbourgin kuivatelakan altaiden kuivaamiseen.de Balincourt, Commandant & Vincent-Bréhignac, Commandant s. 14 Alus poistettiin alusluettelosta Cherbourgissa 29. marraskuuta 1871Gardiner, Robert s. 285 ja se romutettiin vuonna 1874.Winfield, Rif & Roberts, Stephen S. s. 426 == Lähteet == * * * === Viitteet === Luokka:Dévastation-luokan uivat patterit
Lontoon suurpalo (1212)

Lontoon suurpalo () oli Lontoossa, London Bridgen eteläpuolella 10. heinäkuuta 1212 syttynyt suurpalo, joka surmasi ainakin parituhatta ihmistä.Londonist: London’s Forgotten Disasters: The Capital’s Greatest Tragedy Tuli tuhosi niin puisen London Bridge -sillan kuin suuren osan sen etelä- ja pohjoispuolelle rakennetuista puutaloista. Myös Southwarkin tuomiokirkko (tuolloin St Mary Overie) tuhoutui lähes maan tasalle. Sen sijaan vuonna 1209 valmistunut kivisilta selvisi palosta.Tieteen kuvalehti Historia 11/2014, s.74 Palon syy ei ole tiedossa. ==Lähteet== Luokka:1210-luku Suurpalo 1212 Luokka:Englannin keskiaika Luokka:Kaupunkien palot
Serkkupoika

Serkkupoika (engl. The Good Son) on Joseph Rubenin ohjaama psykologinen trilleri, joka sai ensi-iltansa 24. syyskuuta 1993. Elokuvassa pääosia näyttelevät Yksin kotona -elokuvista tunnettu Macaulay Culkin sekä Elijah Wood. == Juoni == Elokuva kertoo nuoresta Mark Evansista, joka äitinsä kuoleman jälkeen muuttaa serkkunsa Henryn luokse asumaan. Koko Henryn perhe pitää Henryä hyvin kilttinä poikana, mutta Mark alkaa epäillä tätä saadessaan tietää Henryn todellisen luonteen. Henryn aika kuluu vaarallisten kepposten tekemiseen ja tupakoimiseen. Henryn pikkuveli kuoli vuosia sitten kylpyammeeseen, mutta Mark alkaa epäillä, että Henry olisi hukuttanut veljensä. Mark saa tietää, että Henry yrittää tappaa pikkusiskonsa luisteluradalla tuuppaamalla hänet sulaan jäähän, mutta Henry epäonnistuu. Henry pudottaa äitinsä kalliolta, mutta hän jää roikkumaan oksan varaan. Mark tulee paikalle ja estää Henryä pudottamasta äitinsä perään suurta kiveä. Henryn äiti kiipeää ylös ja estää Henryä pudottamasta Markia kalliolta. Sen sijaan Henry ja Mark päätyvät roikkumaan kalliota Henryn äidin varassa. Henry hokee äidilleen rakastavansa tätä, mutta äiti päästää otteensa Henrystä kaikkien hänen tekojen jälkeen. Mark pelastuu ja näkee, kuinka alla oleva vesi muuttuu punaiseksi. == Rooleissa == == Aiheesta muualla == * Elokuva Rotten Tomatoesissa Luokka:Vuoden 1993 yhdysvaltalaiset elokuvat Luokka:Yhdysvaltalaiset psykologiset jännityselokuvat Luokka:20th Century Foxin elokuvat
Vainonen

Vainonen on muun muassa seuraavien henkilöiden sukunimi: * Jorma Vainonen (1934–2007), suomalainen nuortenkirjailija * Jyrki Vainonen (s. 1963), suomalainen kirjailija, suomentaja ja sanataiteen opettaja * Leo Vainonen (s. 1952), ruotsalainen nyrkkeilijä * Mikko Vainonen (s. 1994), suomalainen jääkiekkopuolustaja * Topias Vainonen (1904–1967), suomalainen baptistisaarnaaja * Vasili Vainonen (1901–1964), inkeriläissyntyinen neuvostoliittolainen balettimestari.
Mirjam Pynnönen

Mirja Helena (Mirjam) Pynnönen (12. syyskuuta 1924 Kangasniemi – 23. marraskuuta 2017)Antti Virolainen ja Jorma Lahikainen, Nainen, jonka sydän sykki kiinalaisille, Ristin Voitto, N:o 51, sivut 18–19, julkaisupäivä 21.12.2017 oli suomalainen lähetyssaarnaaja ja kirjailija. Pynnönen toimi Suomen helluntaiseurakuntien lähetyssaarnaajana 1940-luvulla Kiinassa. Kommunistien noustua valtaan Kiinassa 1949 hän siirtyi lähetyssaarnaajaksi Taiwanille. == Teoksia == * Lientshen, Formosan poika : omistettu Suomen nuorille. Ristin Voitto, Helsinki 1958 * Viran, voittamaton. Ristin Voitto, Helsinki 1968 * Maon saappaan alta Taiwaniin : Mirjam Pynnösen muistelmat, toimittanut Antti Virolainen. Kangasniemen helluntaiseurakunta -yhdistys, Kangasniemi 2007 == Lähteet == * * Suomen helluntaiseurakuntien lähetystyö täyttää sata vuotta, Seurakuntalainen 3.7.2012 ===Viitteet=== Luokka:Suomen helluntaiherätyksen lähetystyöntekijät Luokka:Suomalaiset lasten- ja nuortenkirjailijat Luokka:Vuonna 1924 syntyneet Luokka:Vuonna 2017 kuolleet
Gun Nybergh

Gun Gerda Margareta Nybergh (9. syyskuuta 1924 Helsinki – 20. huhtikuuta 2003) oli suomalainen filosofian maisteri ja ruotsin kielellä kirjoittanut kirjailija. Gun Nyberghin vanhemmat olivat oikeusneuvos Gunnar Nybergh ja Ellen Fogelberg. == Teoksia == * Hedningahänder : roman. Söderström, Helsingfors 1957 * Ingens kvinna : roman. Söderström, Helsingfors 1959 * Mu : roman. Söderström, Helsingfors 1964 == Lähteet == * * Svenskt författarlexikon 4. 1956-1960 (Projekt Runeberg) * Svenskt författarlexikon 5. 1961-1965 (Projekt Runeberg) * Kirjasampo.fi : Gun Nybergh === Viitteet === Luokka:Suomenruotsalaiset kirjailijat Luokka:Vuonna 1924 syntyneet Luokka:Vuonna 2003 kuolleet
Alyn Ainsworth

Alyn Ainsworth (24. elokuuta 1924 – 4. lokakuuta 1990) oli brittiläinen laulaja ja tanssiorkesterin kapellimestari. Kun hän oli 14-vuotias, brittiläinen viihdemusiikin säveltäjä Herman Darewski löysi hänen kykynsä laulajana. Äänenmurroksen jälkeen hän opiskeli kitaran soittoa ja soitti paikallisissa tanssiorkestereissa. Vuonna 1951 hän siirtyi BBC:n Northern Dance -orkesterin sovittajaksi ja kapellimestariksi. Hän irtisanoutui BBC:ltä vuonna 1960 ja siirtyi juontajaksi ITV Granadan ohjelmaan Spot the tune. 1960-luvulla hän toimi myös sovittajana ja sovitti kappaleita esimerkiksi Kathy Kirbylle ja Vince Hillille sekä sovitti Shirley Basseyn hitin Big spender. Ainsworth toimi Ison-Britannian kapellimestarina Eurovision laulukilpailussa vuosina 1975, 1976, 1978 ja 1990 sekä vuonna 1977 Belgian kapellimestarina. Näistä vuonna 1976 hän johti kilpailun voittoesityksen. ==Lähteet== Luokka:Vuonna 1924 syntyneet Luokka:Vuonna 1990 kuolleet Luokka:Brittiläiset kapellimestarit Luokka:Euroviisukapellimestarit
Khobar Towersin pommi-isku

Khobar Towersin pommi-isku Saudi-Arabiassa 25. kesäkuuta 1996 oli autopommihyökkäys asuinrakennukseen, jossa kuoli 19 yhdysvaltalaista sotilashenkilöä. Saudi-Arabian viranomaisten mukaan oli todisteita, että iskusta pidätetyillä miehillä oli yhteyksiä aiemmin yhdysvaltaisia vastaan tehtyyn pommi-iskuun. Pommi räjähti kolme minuuttia sen jälkeen, kun vartija antoi hälytyksen. Kraatterin perusteella pommin arvioidaan olleen selvästi voimakkaampi kuin Oklahoma Cityssä räjähtänyt pommi. == Lähteet == == Aiheesta muualla == Luokka:Bill Clintonin presidenttikausi Luokka:Islamilainen terrorismi Luokka:Saudi-Arabian historia Luokka:Yhdysvaltain sotahistoria Luokka:Vuoden 1996 terrori-iskut
TASO 131

TASO 131 on suomalainen Vili Lehdonvirran vuonna 1998 julkaisema DOS- tietokonepeli PC-koneille. Peliä jaetaan nykyään freewarena. Peli on sivusta kuvattu moninpeli enintään neljälle pelaajalle ja ainoa tavoite on tuhota vastustajien tukikohdat. Peliä pelataan jaetulla ruudulla ja yhdellä näppäimistöllä. Pelaajat käyttävät toisiaan vastaan aseina helikoptereita, ohjuksia, maa- sekä laskuvarjojoukkoja. Pelaaja voi ohjata pelissä helikopteria tai ohjusta – muut joukot toimivat tekoälyn ohjaamina. Maajoukkoja voi ostaa vain pelin alussa, kun oma helikopteri tuhoutuu tai laskeutuu helikopterilla takaisin omaan tukikohtaan. Peliä voi pelata myös tekoälyä vastaan. Classic-pelimuodossa pelaajilla on valmiiksi rakennetut tukikohdat. Campaign-pelimuodossa pelaajilla on alkuresurssit, joilla rakentaa tukikohdan rakennukset sekä hankkia joukkoja. Pelille on elokuussa 2012 julkaistu uudet kotisivut ja Mac-versio. == Aiheesta muualla == * TASO 131:n kotisivut * TASO 131:n tietosivu Suomipelit.fi:ssä (arkistoitu sivu) == Lähteet == Luokka:Ampumapelit Luokka:Freeware-pelit Luokka:MS-DOS-pelit Luokka:Suomessa kehitetyt videopelit Luokka:Indie-videopelit Luokka:Vuoden 1998 videopelit
C&A

thumb|C&A-myym;älä Alankomaiden Sneekissä. C&A; on hollantilainen koko perheen käyttövaatteisiin erikoistunut vaatekauppaketju, jolla on noin tuhat liikettä eri Euroopan maissa sekä Turkissa, Egyptissä ja Kiinassa sekä Brasiliassa. Sen tuotemerkkeihin kuuluvat Angelo Litrico, Canda, Clockhouse, Here+There, Palomino, Rodeo, Westbury, Yessica, Yessica Pure ja Your Sixth Sense.C&A;, Clean Clothes, cleanclothes.org, viitattu 13.9.2014. Yrityksen perustivat vuonna 1841 veljekset Clemens ja August Brenninkmeijer alun perin tekstiilitehtaaksi. Heidän sukunsa oli käynyt tekstiilikauppaa jo 1600-luvulta asti kotikaupungistaan Saksan Mettingenistä.C&A; – a success story , C&A.; Yritys toimii Alankomaissa, Belgiassa, Brasiliassa, Egyptissä, Espanjassa, Italiassa, Itävallassa, Kiinassa, Kroatiassa, Luxemburgissa, Meksikossa, Puolassa, Portugalissa, Ranskassa, Romaniassa, Saksassa, Serbiassa, Slovakiassa, Sloveniassa, Sveitsissä, Tanskassa, Tšekissä, Turkissa, Unkarissa ja Venäjällä sekä Brasiliassa. C&A; oli vuodesta 1922 mukana myös Britannian kaupunkikeskustoissa ja ostoskeskuksissa, mutta joutui vetäytymään sieltä vuonna 2001 menetettyään asemia paitsi perinteisille vaatevalmistajille kuten Hennes & Mauritz ja Marks & Spencer, myös supermarketketjujen kuten Tescon ja Asdan monipuolistuville vaatevalikoimille.C&A; quits UK, BBC News 15.6.2000.C&A;, a sad tale of the high-street store that went from Coats and 'Ats to Closure and Acrimony, The Independent 16.6.2000. Viitattu 13.9.2014. Vuonna 2009 C&A; vetäytyi Argentiinan markkinoilta. Alankomaiden rikkaimpiin kuuluva Brenninkmeijerin perhe omistaa C&A-ketjun; Sveitsiin perustamansa Cofra Holding AG:n kautta.Brenninkmeijers Still Netherlands' Richest Family , NIS News 6.11.2003. Perheen jäsenet myös asuvat nykyisin Sveitsissä sen Alankomaita edullisemman verotuksen takia. ==Lähteet== == Aiheesta muualla == Luokka:Vaateliikkeet Luokka:Vaatemerkit Luokka:Alankomaalaiset kauppaketjut
Westbury

Westbury voi tarkoittaa ainakin seuraavia: * Westbury, paikkakunta Wiltshiressä, Englannissa * Westbury, paikkakunta Quebecissä, Kanadassa * Westbury, paikkakunta New Yorkissa, Yhdysvalloissa * Peter Westbury (1938–2015), brittiläinen kilpa-autoilija * Westbury, hollantilaisen C&A-kauppaketjun; vaatemerkki.
Pähkähullu perheloma

Pähkähullu perheloma (eng. Johnson Family Vacation) on vuonna 2004 ilmestynyt yhdysvaltalainen perhekomediaelokuva. Laajasta kritiikistä huolimatta elokuva oli kaupallinen menestys. Eripurainen perhe lähtee autolla vuosittaiseen sukukokoukseen Missouriin, tavoitteenaan napata Vuoden perhe -palkinto. Matkalla tulee vastaan monenlaisia mutkia ja sotkuja. Tien päällä he joutuvat muun muassa taisteluun pelottavan rekkakuskin kanssa ja poimivat kyytiin voodoota harrastavan liftarin. Lisäksi vanhempien ja lasten pitää yrittää selvitä toisistaan. == Näyttelijät == == Aiheesta muualla == * Luokka:Vuoden 2004 yhdysvaltalaiset elokuvat Luokka:Yhdysvaltalaiset perhe-elokuvat Luokka:Yhdysvaltalaiset komediaelokuvat
Pieces

Pieces voi tarkoittaa jotain seuraavista: * Pieces, videopeli (ks. Atlus) * Pieces, yhtye (ks. Buckethead) * Pieces, Dismember-yhtyeen EP * Pieces, elokuva * Pieces, vaatemerkki (ks. Bestseller (yritys))
Phelim O’Neill

Felim O'Neill of Kinard (myös Phelim MacShane O'Neill, ; k. elokuussa 1653) oli irlantilainen aatelinen, joka johti Irlannin vuoden 1641 kapinaa. O’Neill oli syntynyt noin vuonna 1604. Hänet valittiin vuonna 1641 Irlannin parlamenttiin, jossa hän esiintyi kuningas Kaarle I:n tukijana. O’Neill käynnisti Englannin valtaa vastaan tähdätyn kapinan valtaamalla 22. lokakuuta 1641 Ulsterissa sijainneen strategisesti tärkeän Charlemontin linnan. Hän väitti saaneensa operaatioon valtuutukseen kuninkaalta. Kapinaan osallistuneet O’Neillin alaiset katoliset sotilaat syyllistyivät seuraavina kuukausina Ulsterin protestanttisten uudisasukkaiden surmaamiseen. O’Neill yritti jatkaa Ulsterin valtaamista ja saartoi joukkoineen usean kuukauden ajan Droghedan kaupunkia, kunnes joutui lopulta perääntymään huhtikuussa 1642. Tämän ja muiden takaiskujen jälkeen hän luovutti kapinallisten ylipäällikkyyden sukulaiselleen ja kilpailijalleen Owen Roe O’Neillille.Sir Phelim O’Neill Encyclopædia Britannica Online Academic Edition. Viitattu 13.9.2014. Phelim O’Neill oli Irlannin katolisen konfederaation jäsen yksitoistavuotisen sodan aikana, jossa hän taisteli Owen Roe O’Neillin johtamana. Owen Roe O’Neillin kuoltua vuonna 1649 Phelim yritti huonolla menestyksellä saada takaisin itselleen konfederaation armeijan johdon. Hän jäi vangiksi 1652 Oliver Cromwellin valloitettua Irlannin ja hänet teloitettiin seuraavana vuonna. == Lähteet == Luokka:Irlantilaiset kapinajohtajat Luokka:Irlantilaiset teloitetut Luokka:1600-vuosikymmenellä syntyneet Luokka:Vuonna 1653 kuolleet
Ainoa kulttuuri?

Ainoa kulttuuri? Keskustelua luonnontieteestä () on vuonna 2001 ilmestynyt kemisti Jay A. Labingerin ja sosiologi Harry Collinsin toimittama kirja. Teos syntyi seminaarista johon toimittajat kokosivat luonnontieteilijöitä ja tieteensosiologeja ajatustenvaihtoon kahden kulttuurin, tieteensosiologian vahvan ohjelman ja tieteiden sodan kysymyksistä. Artikkelien kirjoittajia ovat muun muassa Alan Sokal, Jean Bricmont, Steven Weinberg, Steven Shapin ja Trevor Pinch. Teoksen on suomentanut Kimmo Pietiläinen ja julkaissut suomeksi Terra Cognita vuonna 2006.Esittelyteksti teoksessa == Lähteet == == Aiheesta muualla == * Stolzenberg, Gabriel: Debunking the Conventional Wisdom about the Science Wars. * Wahlstedt, Pekka: Yhden tiede on jonkun toisen mielipide. Helsingin sanomat 27.7.2007. Luokka:Kirjat tieteestä Luokka:Yhdysvaltalaiset tietokirjat Luokka:Vuoden 2001 kirjat
Katja Skogman

Katja Skogman (s. 7. syyskuuta 1972) on aktiiviuransa päättänyt suomalainen pikajuoksija. Hän edusti koko uransa ajan HIFK-Friidrottia ja hänen valmentajinaan toimivat Gun Grann sekä Keijo Horkama. Kalevan kisoista Skogman saavutti pronssia 400 metrin juoksussa vuonna 1993. Lisäksi hän oli ulkoradoilla mukana viestijuoksun SM-kisoissa voittamassa 4 x 400 metrin viestijuoksun hopeaa vuonna 1994 sekä pronssia vuonna 1990. Sisäratojen SM- kisoista Skogman voitti pronssia 400 metriltä vuonna 1993. Virallisissa kilpailuissa hän ei ole esiintynyt vuoden 1994 jälkeen. == Lähteet == Luokka:Suomalaiset pikajuoksijat Luokka:Vuonna 1972 syntyneet Luokka:Elävät henkilöt
Ti Amo

Ti Amo on italialaismuusikko Azuron kappale. Se julkaistiin muusikon uran debyyttisinglenä 13. toukokuuta 2011. Kappaleen ovat tuottaneet Manuel "Manian" Reuter sekä Yann "Yanou" Peifer ja sillä vierailee myös turkkilais- saksalainen naisartisti Elly. Kappaleen sävellyksestä puolestaan vastasivat sen tuottajat sekä Adelmo Listorti. Kappaleeseen liittyvä musiikkivideo julkaistiin videopalvelu YouTubessa 6. huhtikuuta 2011. Kappale ei onnistunut pääsemään lainkaan listoille. ==Kappalelista== Digitaalinen lataus # Ti Amo (Video Edit) - 3:48 # Ti Amo (DJ Mix) - 4:55 # Ti Amo (Flip & Fill Remix) - 4:50 # Ti Amo (Mark Breeze Remix) - 5:05 ==Lähteet== Luokka:Vuoden 2011 kappaleet Luokka:Azuron kappaleet
Lotta Suviranta

Lotta Ilona Suviranta (ent. Bryggare, o.s. Suviranta) (s. 14. joulukuuta 1965 Helsinki) on aktiiviuransa päättänyt suomalainen pika- ja keskimatkojen juoksija. Hän edusti koko uransa ajan Helsingin Kisa-Veikkoja ja hänen valmentajanaan toimi Ari Paunonen. Kalevan kisoista Suviranta saavutti hopeaa 800 metrin juoksussa vuonna 1993. Lisäksi hän oli viestijuoksun SM-kisoissa mukana voittamassa kaikkiaan 14 mitalia. 4 × 100 metrin viestijuoksussa Suviranta oli voittamassa kultaa vuonna 1994, 4 × 400 metrin viestijuoksussa kolmea kultaa vuosina 1986, 1996 ja 1999, hopeaa vuonna 1987 sekä kahta pronssia vuosina 1994 ja 1998 sekä 4 × 800 metrin viestijuoksussa kolmea kultaa vuosina 1986, 1987 ja 1989, kahta hopeaa vuosina 1988 ja 2004 sekä kahta pronssia vuosina 1990 ja 1994. Sisäratojen SM-kisoista Suviranta saavutti 400 metrin juoksusta kultaa vuosina 1994 ja 1996 sekä pronssia vuonna 1995 ja 800 metrin juoksusta kolme hopeaa vuosilta 1987, 1994 ja 1996. Virallisissa kilpailuissa hän ei ole esiintynyt vuoden 2006 jälkeen. Suviranta avioitui vuonna 1990 aitajuoksija Arto Bryggaren kanssa. Heillä on kolme lasta, joista yksi on moniottelija Samuli Bryggare. He erosivat vuonna 2015. == Lähteet == Luokka:Suomalaiset pikajuoksijat Luokka:Suomalaiset keskimatkojen juoksijat Luokka:Vuonna 1965 syntyneet Luokka:Elävät henkilöt
It’s My Birthday

It’s My Birthday on yhdysvaltalaisen hip hop -muusikko will.i.amin ja yhdysvaltalaislaulaja Cody Wisen kappale. Wise on allekirjoittanut sopimuksen Interscopen kanssa will.i.amin ansiosta. Kappale nauhoitettiin vuonna 2014 ja julkaistiin singlenä 27. toukokuuta 2014. Kappale painottuu voimakkaasti A.R. Rahmanin säveltämään Tamil Indianin kappaleeseen ”Urvasi Urvasi”. ”It’s My Birthday” saavutti Isossa-Britanniassa listan kärjen, muodostuen will.i.amin kymmenenneksi kyseisen listan kärjen saavuttaneeksi kappaleeksi (mukaan lukien viisi The Black Eyed Peasin kanssa saavutettua kärkisijaa). Kappale myös sijoittui kymmenen parhaan joukkoon Australiassa sekä kolmenkymmenen parhaan joukkoon Belgiassa, Uudessa-Seelannissa ja Irlannissa. ==Lähteet== Luokka:Vuoden 2014 kappaleet Luokka:Will.i.amin kappaleet
VF Corporation

VF Corporation on yhdysvaltalainen vaatealan yritys, joka valmistaa, valmistuttaa ja myy urheilu- ja ulkoiluvaatteita, farkkuja, alusvaatteita, laukkuja, jalkineita ja työvaatteita. Syksyllä 2018 VF kertoi jakautuvansa kahdeksi erilliseksi pörssiyhtiöksi, joista uusi Kontoor Brands, Inc. huolehtii farkkubisneksestä. Samassa yhteydessä VF:n pääkonttori siirretään Pohjois-Carolinan Greensborosta Coloradon Denveriin, mutta Kontoorin pääkonttori perustetaan Greensboroon. Yrityksen vaatemerkkejä ovat For All Mankind, Ella Moss, Bulwark, Lee, Rustler, Majestic Athletic, Nautica, JanSport, Wrangler, Rock & Republic, Eagle Creek, The North Face, SmartWool, Riders by Lee, Reef, Kipling, Red Kap, Horace Small, Splendid, Seven for All Mankind, Lucy Activewear, Timberland, Napapijri, Eastpak ja Vans.Profile: VF Corporation, cleanclothes.org. Viitattu 13.9.2014. VF Corporation teetti tuotteensa vuonna 2014 etupäässä Kiinassa (26 %), Yhdysvalloissa (21 %), Intiassa (7 %), Vietnamissa (5 %), Bangladeshissä (4 %), Meksikossa (4 %), Turkissa (2 %) ja Pakistanissa (2 %). ==Historiaa== Yritys perustettiin Pennsylvanian osavaltiossa vuonna 1899 nimellä Reading Glove and Mitten Manufacturing Company. Perustajia olivat John Barbey ja joukko sijoittajia. Vuonna 1919 yritys ryhtyi valmistamaan alusvaatteita ja muutti nimensä muotoon Vanity Fair Mills. Se osti Lee-farkkuja valmistavan H.D. Lee Companyn vuonna 1969 ja muutti nimensä VF Corporationiksi. Wrangler-farkkujen valmistajan Blue Bellin VF osti 1986; toinen kaupassa saatu tuotemerkki oli JanSport. Tämä yrityskauppa kaksinkertaisti VF:n koon ja teki siitä maailman suurimman vaatealalla toimivan pörssiyhtiön. Vuonna 2007 VF myi alusvaatebisneksensä Fruit of the Loomille 350 miljoonalla dollarilla ja osti Majestic Athleticin,VF Imagewear Inc Acquires Majestic Athletic , Reuters 28.2.2007. Viitattu 13.9.2014. Seven for All Mankind -farkkumerkin ja Lucy Activewearin.VF to acquire 7 for All Mankind, Los Angeles Times 27.7.2007. Viitattu 13.9.2014. Vuonna 2011 VF osti Timberland-kenkäyrityksen.VF Corporation to Buy Timberland, The New York Times 13.6.2011. Viitattu 13.9.2014. ==VF Corporationin vaatemerkkejä== ===Farkkumerkkejä=== *Wrangler *Lee *Rustlers *7 For All Mankind *20X *Chic *Rock & Republic ===Työ- ja urheiluvaatteita=== *Red Kap *The Force *Horace Small *Bulwark Protective Apparel *Chef Designs *Majestic Athletic ===Ulkoiluvaatteita=== *Eastpak *JanSport *Napapijri *Nautica *The North Face *Reef *Eagle Creek *SmartWool *Lucy ===Jalkineita ja laukkuja=== *Kipling *Timberland *Vans ===Muuta=== *Ella Moss *Splendid *Supreme ==Lähteet== Luokka:Yhdysvaltalaiset pörssiyhtiöt Luokka:Yhdysvaltalaiset teollisuusyritykset Luokka:Tekstiilivalmistajat
Perätön vaarailmoitus

Perätön vaarailmoitus on yksi yleisvaarallisten rikosten ryhmään kuuluva teko, jolle on tunnusomaista seurausten mittavuus. Siinä tekijä ilmoittaa valheellisesti jonkin vaaratilanteen olevan käsillä.Nuotio s. 941–942. Suomen rikoslaissa teosta säädetään 34 luvun 10 §:ssä: :Joka tekee pommista, tulipalosta, merihädästä, suuronnettomuudesta tai muusta vastaavasta hädästä tai vaarasta perättömän ilmoituksen, joka on omiaan aiheuttamaan pelastus- tai turvallisuustoimen taikka pakokauhua, on tuomittava perättömästä vaarailmoituksesta sakkoon tai vankeuteen enintään yhdeksi vuodeksi.Rikoslain 34 luvun 10 pykälä. Säännös kattaa monenlaiset vaaratilanteet, mutta ei kuitenkaan vähäistä hätää tai vaaraa. Ilmoituksen tekotapaa ei ole yksilöity, vaan se voidaan tehdä puhelimella, kirjeellä, sähköpostilla tai muulla tavoin. Säännökseen ei myöskään sisälly periaatteellista estettä sille, että ilmoitus tehdään muulle henkilölle tai organisaatiolle kuin viranomaiselle. Jos vaara on käsillä, jo perättömän ilmoituksen tekeminen on rangaistavaa. Rangaistavuuden edellytyksenä on kuitenkin se, ettei vastaanottaja miellä ilmoitusta perättömäksi. Rangaistus langetetaan, vaikka ilmoitus ei johtaisi tositoimiin, sillä riittää, että ohjeet tai tavanomaiset käytännöt edellyttävät toimiin ryhtymistä. Perätön vaarailmoitus voi aiheuttaa myös pakokauhua, jolloin ihmisjoukossa voi ilmetä paniikkireaktio. Valheellinen ilmoitus tulipalosta yleisötilaisuudessa voi saada aikaan hengenvaaraa aiheuttavan tungoksen hätäpoistumistiellä. Perättömästä vaarailmoituksesta rangaistaan vain, jos se on tahallinen teko, jolloin tekijä tietää ilmoituksen melko varmasti aiheettomaksi. Tuottamuksellisena teko ei ole rangaistavaa. Se tarkoittaa, että jos on epävarma havainnostaan, on suotavampaa tehdä hätäilmoitus kuin jättää se tekemättä. Jos vaara on todellinen, ilmoituksen tekemättä jättävä voi saada syytteen pelastustoimen laiminlyönnistä (rikoslain 21 luvun 15 §). ==Lähteet== * Nuotio, Kimmo: Yleisvaaralliset rikokset. Teoksessa Lappi-Seppälä, Tapio et al.: Rikosoikeus, WSOYpro 2009, ISBN 978-951-0-33997-8. ===Viitteet=== Luokka:Rikokset
Marja Aalto

Marja Aalto (s. 6. maaliskuuta 1973 Harjavalta) on aktiiviuransa päättänyt suomalainen kiekonheittäjä. Hän edusti koko uransa ajan Ylihärmän Junkkareita ja hänen valmentajanaan toimi Erkki Aalto. Kalevan kisoista Aalto saavutti kiekonheiton kultaa vuonna 1992. Virallisissa kilpailuissa hän ei ole esiintynyt vuoden 1994 jälkeen. == Lähteet == Luokka:Suomalaiset kiekonheittäjät Luokka:Vuonna 1973 syntyneet Luokka:Elävät henkilöt
Oriol Servià

Oriol Servià i Imbers (s. 13. heinäkuuta 1974 Pals, Espanja) on espanjalainen autourheilija. Vuonna 2014 hän kilpailee sekä IndyCar Seriesissä Rahal Lettermanin tallissa ja Formula E-sarjassa Dragon Racingin tallissa. Hän on tarkemmin sanottuna katalonialainen. == Ura == Servià aloitti uransa monien muiden kuljettajien tavoin kartingin parissa. Vuonna 2000 hän siirtyi CART- sarjaan, jonka nimeksi tuli sittemmin Champ Car. Servià ajoi Champ Carissa kahdeksan kautta vuodesta 2000 vuoteen 2007. Hänen paras sijoituksensa sarjassa oli toinen kaudella 2005. Tuolla kaudella hän saavutti myös uransa ainoan Champ Car-voiton Circuit Gilles Villeneuven radalla Montrealissa Newman/Haasin Lola-autolla. Champ Carin ohella Servià ajoi kaudella 2002 myös IndyCar Seriesiä. Hän palasi sarjaan kaudeksi 2008 ja on kilpaillut sarjassa siitä asti. Hänen paras sijoituksensa IndyCarissa on tähän mennessä toinen sija kauden 2011 kahdesta kilpailusta. Tuolla kaudella hän sijoittui myös parhaimmalle sijalleen sarjan yhteispisteissä, hän oli neljäs. Servià on ajanut myös Rahal Letterman Lanigan Racingin Dallaralla. Vuonna 2014 Servià siirtyi ajamaan IndyCarin lisäksi uutta Formula E-sarjaa. Hän ajoi Dragon Racing -tallissa. Ensimmäisessä kilpailussa syyskuussa 2014 Pekingissä Servià sijoittui seitsemänneksi ja sai kuusi MM-pistettä. ==Formula E -tulokset== Kausi Talli 1 2 3 4 5 6 7 8 9 10 11 Pisteet Sijoitus 2014–15 Dragon BEI 7 PUT 7 PDE 9 BNA 9 MIA LBH MON BER MOS LON LON 16 19. * Kausi käynnissä. == Lähteet == * http://oriolservia.homestead.com/ ==Aiheesta muualla== *Virallinen sivusto *Oriol Servià Twitterissä *Oriol Servià Facebookissa Luokka:Espanjalaiset autourheilijat Luokka:Vuonna 1974 syntyneet Luokka:Elävät henkilöt Luokka:Formula E -kuljettajat Luokka:American Le Mans Series -kuljettajat
Elena Kats-Chernin

Elena Kats-Chernin (s. 4. marraskuuta 1957 Taškent) on uzbekistanilaissyntyinen australialainen säveltäjä. Hän aloitti musiikinopintonsa Jaroslavlissa ja opiskeli sitten Gnesin-musiikkiakatemiassa Moskovassa (1972–75). Vuosina 1975–80 Kats-Chernin sai Richard Toopilta sävellysopetusta Sydneyn musiikkikonservatoriossa, ja hän suoritti opintoja myös Helmut Lachenmannin johdolla Saksassa. Kats-Chernin asui Saksassa vuosina 1980–94, mutta sittemmin hänen asuinmaansa on ollut Australia.The Living Composers Project: Elena Kats-Chernin Kats-Chernin on saanut muun muassa Sounds Australian Awardin (1996) ja Jean Bogan -palkinnon (1996). Hänen kustantajansa on Boosey & Hawkes. Hänen tuotantoonsa kuuluu lukuisia näyttämöteoksia, kuten oopperoita ja kamarioopperoita. Lisäksi hän on säveltänyt runsaasti orkesteri-, kamari-, piano- ja vokaalimusiikkia. Pianomusiikin joukossa on Book of Rags (1995–99). Orkesterituotantoon kuuluvat muiden muassa teokset Mythic (2004) ja Garden of Dreams (didgeridoolle, pianolle ja orkesterille; 2009). Kats-Cherninin teoksia ovat esittäneet muiden muassa Ensemble Modern, Bang on a Can All-Stars ja Sydneyn sinfoniaorkesteri.Boosey & Hawkes: Elena Kats-Chernin == Lähteet == == Aiheesta muualla == * Australian Music Centre: Elena Kats-Chernin * AllMusic: Elena Kats-Chernin Luokka:Uzbekistanilaiset säveltäjät Luokka:Neuvostoliittolaiset säveltäjät Luokka:Australialaiset säveltäjät Luokka:Oopperasäveltäjät¨ Luokka:Vuonna 1957 syntyneet Luokka:Elävät henkilöt
Score! World Goals

Score! World Goals on peliyhtiö First Touch Gamesin 15. toukokuuta 2012 julkaisema jalkapalloaiheinen videopeli. Peli on saatavilla iOSille ja Androidille. Se sai vuonna 2012 TIGA-palkinnon vuoden 2012 parhaana kasuaalipelinä.http://www.pocketgamer.biz/interview/46405/taking-to-the-tiga- awards-winners-first-touch-games/ Pelissä on tarkoitus tehdä oikeissa jalkapallopeleissä tehtyjä maaleja pyyhkäisemällä näyttöruutua. Kun näyttoruutua pyyhkäistään, pelaaja joko potkaisee tai syöttää. Nykyisessäkesäkuu 2015 päivityksessä eli versiossa 2.72https://itunes.apple.com/us/app/score!-world-goals/id490952152?mt=8 on 1 140 oikeasti tehtyä maalia ympäri maailmaa eri vuosikymmeniltä. Pelissä on niin sanottuja paketteja, jotka sisältävät tietyn liigan tai tiettyjen kisojen maaleja, joita on aina 20 kappaletta kutakin kolmea vaikeustasoa kohden. Kaksi ensimmäistä vaikeustasoa ovat käytännössä samanlaisia, mutta kolmannessa vaikeustasossa eli Bonus-tasossa pelikuvioa on muutettu jollakin tavalla hieman haastavammaksi tai hienommaksi. Pelin aiemman päivityksen nimi oli Score! Classic Goals. Pelissä on myös päivittäinen maalihaaste (Daily Goal Challenge), jossa pelaajan täytyy saada yksi pelistä valittu maali tehtyä jokaisella kolmella vaikeustasolla. Peliä voi pelata myös moninpelinä. == Lähteet == Luokka:IOS-pelit Luokka:Android-pelit Luokka:Vuoden 2012 videopelit Luokka:Jalkapalloaiheiset pelit